கேள்வி: நரோடா - வரலாறு பற்றி தகவல் சொல்.
பதில்: குஜராத் வன்முறை 2002யின்போது நரோடா பாட்டியாவில் மிக மோசமான இனக்கலவரம் நடந்தேறியது. 97 பேர் படுகொலை செய்யப்பட்ட இந்தக் கலவரங்கள் குறித்து விசாரிக்க இந்திய உச்ச நீதிமன்றம் சிறப்பு விசாரணை குழுவை நியமித்தது. இந்தக் குழு விசாரணை நடத்தி வழக்குப்பதிவு செய்து 62 பேர் கைது செய்யப்பட்டு அகமதாபாத் சிறப்பு தனிநீதிமன்றத்தில் வழக்கு தொடரப்பட்டது. ஆகத்து 29, 2012 அன்று இந்த தனி நீதிமன்றம் பாரதிய ஜனதா கட்சியின்முன்னாள் மந்திரியும், தற்போதைய பெண் எம்.எல்.ஏ.யுமான மாயா கோட்னானி, பஜ்ரங்தளம் அமைப்பாளர் பாபுபஜ்ரங்கி உட்பட 32 பேர் குற்றவாளிகளாக தீர்ப்பு வழங்கியது. பாபுபஜ்ரங்கிக்கு வாழ்நாள் முழுவதையும் சிறையில் கழிக்க வேண்டும் என்றும் பெண் எம்.எல்.ஏவான கோட்நானிக்கு 28 ஆண்டுகள் சிறை தண்டனையும் வழங்கப்பட்டது.